CNN

CNN (Си-Эн-Эн гэж уншдаг; англи. Cable News Network- Кабелийн мэдээний сүлжээ) - Америкийн бизнесмэн Тэд Төрнэрийнн  (англиар Robert Edward "Ted" Turner III) 1980 оны 6-р сарын 1-нд байгуулсан телевизийн суваг. 

Warner Media (Уорнер Медиа)-ийн эзэмшилд байдаг Turner Broadcasting System (Тёрнер) компанийн нэгэн салбар нь юм. 

CNN нь дэлхийд анх удаа зогсолтгүй 24 цагийн турш мэдээ дамжуулах санал дэвшүүлж хэрэгжүүлсэн юм. 2005 оны 6-р сарын 1-ний байдлаар CNN нь кабелийн болон хиймэл дагуулын мэдээллийн 14 суваг, хоёр радио станц, зургаан интернэт сайт, гадаадад 37 өөрийн товчоотой байсан. CNN-ий мэдээг 38 сансрын хиймэл дагуул дамжуулж, дэлхийн 212 улс орон, нутаг дэвсгэрийн 200 сая гаруй өрхөд хүрдэг. 

АНУ-д тэргүүлэх байр суурь эзэлдэг хэдий ч "CNN" нь олон улсын мэдээллийн үйлчилгээнүүдийн дунд Их Британийн "BBC"-ийн үзэгчдээс бага тул хоёрдугаарт бичигдэж байна (BBC World News - 277,6 сая өрх үздэг).

Холдингийн тэргүүн Жэф Цукер (англи. Jeff Zucker). 

 АНУ дахь CNN 
Атланта хотод төв нь байрладаг. АНУ-ын Бостон, Вашингтон, Даллас, Детройт, Лос-Анжелес, Майами, Шинэ Орлеан, Нью-Йорк, Сиэтл, Сан-Франциско, Чикаго хотуудад салбарууд нь үйл ажиллагаагаа явуулдаг. 

Үзэгчдийн тоог тогтоодог Нильсений судалгааны дагуу CNN мэдээллийн сүлжээнүүдийг тэргүүлдэг. Гэсэн хэдий ч удаан хугацааны үзэгчдийн тоогоор (Nielsen Dot Ratings) Fox News-ээс доогуур байна. CNN нь голчлон Атланта хотын төв байр, Нью-Йорк, Вашингтоны студиудаас нэвтрүүлэг дамжуулдаг. Америкийн Нэгдсэн Улсад 2004 оны 12-р сарын байдлаар мэдээний суваг АНУ-ын 88.2 сая орон сууц, байшин, 890.000 гаруй зочид буудлын өрөөнд мэдээгээ цацдаг байв. 

 Европ дахь CNN 
CNN-ий Европ дахь төв байр Лондон хотод байрладаг. 

 Гадаад дахь салбарууд 
 Амман, Йордан (товчоо)
 Афин, Грек (товчоо)
 Багдад, Ирак
 Бангкок, Тайланд
 Берлин, Герман
 Бейрут, Ливан
 Брюссель, Бельги (товчоо)
 Буэнос-Айрес, Аргентин
 Хавана, Куба
 Хонконг, БНХАУ
 Жакарта, Индонезт
 Дубай, АНЭУ
 Исламабад, Пакистан
 Иерусалим, Израил Каир, Египет
 Лондон, Их Британи
 Мадрид, Испани
 Мехико, Мексик
 Москва, Орос
 Найроби, Кени (товчоо)
 Шинэ-Дели, Энэтхэг
 Ром, Итали
 Бээжин, Хятад
 Рио-де-Жанейро, Бразил (товчоо)
 Сан-Паулу, Бразил (товчоо)
 Сөүл, Өмнөд Солонгос
 Токио, Япон
 Франкфурт, Герман (товчоо)

Ангилал:1980 онд байгуулагдсан
Ангилал:АНУ-ын телевизийн суваг
Ангилал:АНУ-ын аж ахуйн нэгж
Ангилал:Атлантагийн байгууллага